Kristinn Ásgeir Gylfason skrifar 2. nóvember 2016 23:00 Menn fögnuðu eftir keppnina . Vísir / Getty Lewis Hamilton á Mercedes kom fyrstur í mark og minnkaði forskot liðsfélaga síns í heimsmeistarakeppni ökumanna niður í 19 stig þegar tvær keppnir eru eftir . Mannasiðir Mercedes manna , orðbragð Sebastian Vettel og aksturslag Max Verstappen koma fyrir í Bílskúrnum , uppgjöri hvers kappaksturs hér á Vísi . Daniel Ricciardo fékk loksins verðlaunagripinn sinn . Vísir / Getty Orðbragð og aksturslag Sebastian VettelVettel fékk 10 sekúndna refsingu eftir að hafa að mati dómara keppninnar lokað harkalega á Daniel Ricciardo undir hemlun . Vettel var þegar búinn að fá þriðja sætis verðlaunin afhent , eftir að Verstappen ahfði fengið refsingu vegna þess að hann ók utan brautar til að forðast að tapa sæti sínu til Vettel . Ricciardo varð svo þriðji maðurinn til að verða í þriðja sæti í einni og söma keppninni . Vettel blótaði Charlie Whiting og Max Verstappen í sand og ösku í talstöðvakerfinu . Maurizio Arrivabene , liðsstjóri Ferrari þurfti að biðja Vettel um að slaka á . Vettel mun sleppa við refsingu vegna orðbragðsins en fór á fund Charlie Whiting , yfirdómara í Formúlu 1 til að biðjast afsökunnar a ummælum sínum . Max Verstappen á brautinni í Mexíkó . Vísir / getty Aksturslag Max VerstappenVerstappen sagði eftir á að Vettel þyrfti að læra að verjast undir hemlun ef hann ætlaði að nota þá taktík . Svo virðist sem Verstappen geti vel haldið haus í viðtölum þegar mikil pressa er á honum . Þetta aksturslag sem Vettel sýndi hefur verið einskonar einkennismerki Verstappen og því afar skondið að hann skuli skjóta því að Vettel að hann þurfi að læra að framkvæma það . Hann benti Vettel á að fara aftur í skóla og læra mannasiði þegar hann heyrði af blótsyrðum Þjóðverjans . Verstappen tók eins og áður segir þá ákvörðun að fara yfir grasið á milli fyrstu og annarrar beygju til að verjast því að missa þriðja sætið til Vettel . Vettel fannst ásamt fleirum að hann ætti að láta sætið af hendi til sín . Verstappen var ósammála og hélt sínu þriðja sæti . Dómarar keppninnar voru hins vegar á öðru máli og ákváðu að veita Verstappen 5 sekúndna refsingu sem færði hann niður í fimmta sæti á þeim tíma . Hann hafnaði svo í fjórða sæti að endingu , eftir að Vettel hafði seinna fengið sína refsingu . Mercedes menn leiddu inn í fyrstu beygju , Hamilton með allt í lás . Vísir / Getty Mannasiðir Mercedes mannaMercedes mennirnir Lewis Hamilton og Nico Rosberg voru í fyrsta og öðru sæti í keppninni og voru svona að megninu til á auðum sjó . Mercedes liðið hins vegar sýndi góða mannasiði með því að láta ökumennina keppa , halda áfram og ekki gugna undan tilraun Vettel til að vinna keppnina . Hamilton læsti framdekki á leiðinni inn í fyrstu beygju eftir ræsingu og hefði gjarnan vilja skiðta því undan bílnum . Það hefði þó þýtt að hann hefði tapað stigum á Rosberg í keppninni og því kallaði liðið hann ekki inn á þjónustusvæðið . Mercedes menn leyfðu svo ökumönnum sínum að aka þá keppnisáætlun sem þurfti til þess að tryggja liðinu sigur og ökumönnum þess sem sanngjarnasta innri baráttu um heimsmeistaratitil ökumanna . Hamilton var sáttur með keppnina í Mexíkó . Vísir / Getty Getur Hamilton orðið heimsmeistariJá er stutta svarið en flókna svarið er frekar ; nei það er ólíklegt . Ef Rosberg vinnur næstu keppni í Brasilíu þá verður hann heimsmeistari , sama hvað Hamilton gerir . Raunar er staðan einfaldlega sú að ef Rosberg vinnur sér inn 7 stig eða meira í Brasilíu gagnvart Hamilton þá verður Rosberg heimsmeistari . Enda þá forskot hans meira en stigin sem fást fyrir að vinna og einungis ein keppni eftir . Staðreyndin er því sú að ef allt gengur eðlilega fyrir sig hjá Mercedes , þá verður Rosberg heimsmeistari . Ef hins vegar eitthvað kemur uppá hjá honum þá á Hamilton raunhæfa möguleika . Rosberg hefur hins vegar unnið síðustu tvö ár í Brasilíu svo hann kann klárlega vel við sig þar . Ætli Hamilton hafi hugsað ... ég svíf . Vísir / Getty Ökumaður dagsinsLewis Hamilton verður að teljast ökumaður dagsins að mati blaðamanns . Hann einfaldlega stjórnaði keppninni af mikilli yfirvegun og ók vel . Hann var að glíma við ofhitnandi pústkerfi megnið af keppninni sem honum tókst að tækla og hann gerði allt sem hann gat til að halda spennunni í heimsmeistaramótinu . Sebastian Vettel var kjörinn ökumaður dagsins af áhorfendum á Formula1.com . Hins vegar lauk þeirri kosningu áður en refsing hans kom til og því verður ekki mikið mark tekið á henni hér . Lewis Hamilton á Mercedes kom fyrstur í mark í mexíkóska kappakstrinum . Nico Rosberg á Mercedes varð annar og Max Verstappen á Red Bull varð þriðji í mark .